Natuke aega tagasi, täpsemalt siis 17.03 käesoleval aastal ilmus selline artikkel Postimehes: "Üha kasvav internetipiraatlus saab löögi". Sisukokkuvõte: internetiteenuse pakkujal on seadusandlik kohustus säilitada info liikumise kohta andmeid, mis siis annab võimaluse hõlpsamalt tuvastada ebaseaduslikku failide üles- ja allalaadimist. Selline malekäik annab autriõigustega tegeleva Eesti Autoriõiguste Kaitse Organisatsiooni tegevdirektori Erik Mandre sõnul võimaluse efektiivsemalt Eesti kodanikest teha kurjategijad. Eriti palju tigedust paistis ta tundvat torrentite tehnoloogia vastu, sest "torrenti puhul on failide arvutisse tõmbaja samas ka üleslaadija ning sel puhul on tegemist kuriteoga."